Ir-Regolament tal-Kummissjoni (KEE) Nru 48/90
tad-9 ta' Jannar 1990
dwar il-klassifikazzjoni ta' ċerta merkanzija fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar in- nomenklatura tat-tariffi u ta' l-istatistiċi u dwar it-Tariffa Doganali Komuni, kif emendat l-aħħar mir-Regolament (KEE) Nru 3845/89 [2], u b'mod partikolari l-Artikolu 9 tiegħu,
Billi, sabiex tiġi żgurata l-applikazzjoni uniformi tan- nomenklatura magħquda annessa mar-Regolament imsemmi, huwa neċessarju li jiġu adottati miżuri dwar il-klassifikazzjoni ta' l-oġġetti msemmija fl-Anness għal dan ir-Regolament;
Billi r-Regolament (KEE) Nru 2658/87 jippreskrivi r-regoli ġenerali dwar l-interpretazzjoni tan-nomenklatura magħquda u billi dawn ir-regoli japplikaw ukoll għal kull nomenklatura oħra li hija totalment jew parzjalment ibbażata fuqha jew li żżid xi suddiviżjonijiet addizzjonali magħha u li hija stabbilita permezz ta' dispożizzjonijiet Komunitarji speċifiċi, bl-għan ta' l-applikazzjoni ta' tariffi jew miżuri oħrajn li għandhom x'jaqsmu man-negozju fl-oġġetti;
Billi, skond ir-regoli ġenerali msemmija, l-oġġetti deskritti fil-kolonna 1 tat-tabella annessa mar-Regolament preżenti għandhom jiġu kklassifikati taħt il-kodiċijiet NM xierqa indikati fil-kolonna 2, minħabba r-raġunijiet imsemmija fil-kolonna 3;
Billi l-miżuri msemmija f'dan ir Regolament huma skond l-opinjoni tal-Kumitat tan-Nomenklatura,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella annessa huma issa kklassifikati fil-qafas tan-nomenklatura magħquda taħt il-kodiċijiet NM xierqa indikati fil-kolonna 2 tat-tabella msemmija.
Artikolu 2
Dan ir-Regolament għandu jidħol fis-seħħ fil-21 jum wara li jiġi ppubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fid-9 ta' Jannar 1990.